Atalanté (dcéra Iasióna)

Atalanté alebo Atalanta alebo Atalante (, ) je v gréckej mytológii dcéra arkádskeho kráľa Iasióna.

Kalydónsky kráľ Oineus po bohatej úrode obetoval všetkým bohom, ale zabudol na bohyňu lovu Artemidu. Bohyňa preto za trest poslala na Kalydón strašného diviaka, ktorý narobil v krajine veľké škody.Diodoros, Bibliotheca historia, 4,34,2.Ovidius, Metamorphoses, 8,281. Kráľov syn Meleagros preto na lov diviaka zvolal najstatočnejších mužov z celého Grécka.Apollodoros, Kronika, 1,8,2.Diodoros, Bibliotheca historia, 4,34,3.

Na nebezpečnom love sa zúčastnila ako jediná žena aj Atalanta z Arkádie. Obrovský diviak stačil jednému lovcovi dokaličiť nohu, hrdinu Ankaia, syna arkádskeho kráľa Lykourga zabiť, až kým ho Atalanta zasiahla svojím šípom. Muži sa nechceli nechať ženou zahanbiť, ale dlho sa im nedarilo, až sa Meleagrovi nakoniec predsa len pošťastilo zviera doraziť.Ovidius, Metamorphoses, 8,414. Hoci o jeho kožu mali záujem všetci, Meleagros svoju korisť daroval Atalante, čo sa ostatným lovcom nepáčilo a trofej Atalante vzali. Meleagra to však tak nahnevalo, že v hádke zabil dvoch svojich ujcov.Diodoros, Bibliotheca historia, 4,34,5.Ovidius, Metamorphoses, 8,425.

Atalanta sa neskôr vydala za Meilanióna a mala s ním syna Parthenopaia,Hyginus, Fabulae 70. ktorý zahynul vo vojne Siedmi proti Tébam.

V starších mýtoch o Atalante išlo o dve osoby rovnakého mena, jednej z Arkádie, druhej z Boiótie, ktoré nespájali spoločné príhody. Postupne sa však tieto mýty a postavy začali prekrývať, až splynuli. Ako sa zdá, prvý ich spojil v druhom storočí pred Kr. autor Apollodoros.

 Referencie a bibliografia 

Kategória:Postavy gréckej mytológie